Diari Oficial de la Generalitat Valenciana


Sumari del DOGV 3320, del 01-09-1998 (1998/6423)

ORDRE de 24 de juny de 1998, de la Conselleria de Presidència, per la qual s'aprova la dissolució de l'agrupació constituïda pels ajuntaments de Meliana i Museros.
-------------------------------------------------------------------------------------------------------------------------------------------------------------------

### Dades del document

Número de DOGV
:   3320

Data del DOGV
:   01-09-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/6423


Data del document
:   24-06-1998

Organisme emissor
:   Conselleria de Presidència

Tipus de document
:   Ordre

ORDRE de 24 de juny de 1998, de la Conselleria de Presidència, per la qual s'aprova la dissolució de l'agrupació constituïda pels ajuntaments de Meliana i Museros. [1998/A6423]
  
Per Ordre de 20 de gener de 1989, del conseller d'Administració Pública, publicat en el Diari Oficial de la Generalitat Valenciana número 1.004, de 13 de febrer de 1989, es va crear l'Agrupació Municipal per al Sosteniment en comú del Lloc d'Intervenció dels ajuntaments de Meliana i Museros.
  
El lloc d'intervenció resultant de l'agrupació en l'actualitat es troba ocupat definitivament per un funcionari d'administració local, amb habilitació de caràcter nacional, el senyor Francisco Javier Martínez Sánchez.
  
L'Ajuntament de Meliana, en sessió plenària de 31 de octubre de 1997, i l'Ajuntament de Museros, en sessió de 21 de novembre de 1997, acordaren sol·licitar la dissolució de l'Agrupació Municipal per al Sosteniment en comú del Lloc d'Intervenció, i que el funcionari titular del lloc quedara adscrit a la intervenció de l'Ajuntament de Meliana.
  
En els antecedents que hi ha en aquest centre directiu consta que el lloc de secretaria de l'Ajuntament de Meliana es troba classificat en classe segona i el de l'Ajuntament de Museros, en classe tercera.
  
De conformitat amb el que disposa l'article 2.2.e, del Reial Decret 1.732/1994, de 29 de abril, es classificaran en classe segona els llocs d'intervenció en corporacions amb secretaries de classe segona; i segons disposa l'article 14.2 del Reial Decret 1.174/1987, de 18 de setembre, en les corporacions locals que tinguen classificada la secretaria en classe tercera, las funcions pròpies d'intervenció formaran part del contingut del lloc de secretaria, tret que es troben agrupades.
  
L'expedient ha estat tramitat conforme a les prescripcions legals, en el qual consta la declaració de la voluntat del titular del lloc, senyor Francisco Javier Martínez Sánchez, de quedar adscrit a la intervenció de l'Ajuntament de Meliana, de conformitat amb el que disposa l'article 15 del Decret 159/1997, de 29 d'abril, del Govern Valencià.
  
En virtut d'això, i en ús de les competències atribuïdes en els articles 2.2.b; 4.2 i 15 del Decret 159/1997, de 29 d'abril, per la qual s'aprova el Reglament Regulador de les Competències de la Generalitat Valenciana, relatives als funcionaris d'administració local, amb habilitació de caràcter nacional,
  
ORDENE
  
Primer
  
Aprovar la dissolució de l'agrupació constituïda pels ajuntaments de Meliana i Museros, per al sosteniment en comú del lloc d'intervenció.
  
Segon
  
Crear i classificar el lloc d'intervenció de l'Ajuntament de Meliana, en classe segona, i adscriure a aquest el funcionari d'administració local, amb habilitació de caràcter nacional, el senyor Francisco Javier Martínez Sánchez.
  
Pel que fa a l'Ajuntament de Museros, les funcions d'intervenció seran assumides pel lloc de treball de secretaria.
  
Contra aquesta ordre que posa fi a la via administrativa, i prèvia comunicació al conseller de Presidència, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.
  
València, 24 de juny de 1998
  
El conseller de Presidència,